干德道

干德道係香港一條路，喺香港島半山區，係嗰到嘅主要道路，總長度約莫1.5公里。路東連接羅便臣道同己連拿利交界，西面連接旭龢道同克頓道交界。香港日治時期，干德道改名做出雲通。干德道20號係中環至半山自動扶手電梯半山區出口嘅最南一個，嗰到主要係大單位同埋高尚住宅區。

史 
干德道係因為1864年薄扶林水塘發展儲水計劃而起，嗰陣啲人喺半山西南面斜坡，起咗一條主輸水管，叫薄扶林輸水管。19世紀末，起埋條路，叫Conduit Road，中文就音譯做干讀道。嗰陣嘅有錢人喺呢區起豪宅住。1911年，太古洋行買辦莫幹生喺干德道41號起咗一座宮殿式豪宅。

1950年代，呢到有好多仿宮殿豪宅，有啲有埋網球場。其中一幢豪宅由吉席·保羅·遮打爵士起，叫雲石堂，因為華麗堂皇而出名，呢幢豪宅喺干德道1號，1950年重建，而家叫遮打大廈，又叫遮打堂。

沿途

1號：遮打堂
 2號：殷豪閣
 5號：芝蘭台
 7號：明珠台
 8號：麗豪閣
 9號：李園
 12號：峰景大廈
 14號：翡翠樓
 20號：君德閣
 22號：慧豪閣
 24號：金碧閣
 29號：康威園
 30號：殷榮閣
 33號：承德山莊
 36號：慧明苑
 39號：天匯 
 39A-39F：翠錦園
 41C：海天閣
 42號：匯豪閣
 44A：文麗苑
 45號：金徽閣
 47號：鑑波樓
 49號：華庭閣
 51號：年豐園
 52號：駿豪閣
 53號 : Cluny Park
 54A-54D：彝年大廈
 56號：殷樺花園
 56A：蔚華閣
 58A-58B：富景花園
 62號：嘉富臺
 62G：帝豪閣 C座
 64A：宜安閣
 66號：健園
 68號：華星大廈
 70號：僑星大廈

中環干德道的歷史描述
 干德道 1 號雲石堂歷史照片

中西區街道 (香港)